Асноўны артыкул: **Забойствы масалітаў у Дарфуры (2023)**

| Канфлікт у Судане (з 2023) |
| --- |
| Хартум (Аэрапорт • Амдурман) • Дарфур (Эль-Генейна • Ньяла • Эль-Фашыр • Кутум) • Мерове • Аль-Абейд • Кадуглі • Вад-Медані

---

Гуманітарны крызіс (Бежанцы) • Эвакуацыя («Сажытэр» • «Раус аус Хартум» • «Каверы») • Дэпартацыя эрытрэйцаў • Джыдская дэкларацыя • Ваенныя злачынствы (Забойствы масалітаў • Містэрэй • Ардамата) |

З 27 па 28 мая 2023 года арабскімі апалчэнцамі, звязанымі з Сіламі аператыўнай падтрымкі (САП), арганізавана масавае забойства масалітаў  (ар.) (бел. у горадзе Містэрэй  (англ.) (бел. (Заходні Дарфур  (ар.) (бел. Судан).

Сітуацыя
--------

На працягу ўсёй Дарфурскай вайны Містэрэй часта станавіўся месцам сутыкненняў паміж арабскімі і неарабскімі плямёнамі. У 2020 годзе атрады Сіл аператыўнай падтрымкі забілі тут 42 масалітаў, пасля чаго арабам наведваць горад было забаронена.

У маі 2023 года, на фоне канфлікту паміж прыхільнікамі суданскіх генералаў Абдэля аль-Бурхана і Махамеда Дагала, байцы САП пачалі пераследаваць і забіваць масалітаў у горадзе Эль-Генейна  (ар.) (бел. адміністрацыйным цэнтры правінцыі Заходні Дарфур.

26 мая атрад самаабароны масалітаў у гарах Містэрэй сутыкнуліся з арабскімі баевікамі на вышыні Дэрындзі. 27 мая ў Джэбель-Дэрындзі, за тры кіламетры ад Містэрэй, успыхнуў бой паміж суданскай арміяй і САП. Семнаццаць урадавых вайскоўцаў былі забітыя, дзесяць атрымалі раненні.

Ход падзей
----------

У ноч на 27 мая група з 300 байцоў САП і саюзных плямёнаў акружыла населены пункт, а потым атакавала яго. Налётчыкі паходзілі з плямёнаў аўлад рашыд, місерыя і аўлад джануб. Некаторыя баевікі былі выхадцамі з этнічных груп міма і маба  (ар.) (бел.. Да горада адна частка апалчэнцаў прыбыла на дванаццаці аўтамабілях Land Cruisers  (англ.) (бел. восем з якіх належалі САП, чатыры — прыватныя. Астатнія байцы ехалі на 150 конях і 140 матацыклах. Адначасна ў Містэрэй накіраваўся атрад капітана Суданскага альянску  (англ.) (бел. Элтэйбэ Абдул Ахмеда (90 баевікоў), які супрацьстаяў саюзнікам САП.

Першыя сутыкненні пачаліся каля вышыні Шаронг адразу пасля ўзыходу сонца. На гары знаходзіліся пазіцыі апалчэння масалітаў. Арабы атакавалі вышыню з захаду, а потым з поўначы і поўдня. Сілы самаабароны былі раззасяроджаныя па 7-15 чалавек па ўсяму Містэрэю і яго наваколлю, таму масаліцкія атрады хутка разграмілі. Аднак яшчэ тры з паловай гадзіны працягваліся баі паміж Суданскім альянсам і прыхільнікамі САП, падчас чаго арабскія апалчэнцы хадзілі па дамах і забівалі цемнаскурых масалітаў. Нападнікі таксама рабавалі дамы, фермы і крамы, а потым падпалілі будынкі. Гарадскі рынак быў цалкам знішчаны. На спадарожнікавых здымках, зробленых 3 чэрвеня, відаць, што населены пункт цалкам згарэў.

Усяго падчас трагедыі забіта 97 чалавек, яшчэ 160 пацярпелі. Параненых грамадзянскіх асоб даставілі ў мячэць Атык, якую арабы неўзабаве атакавалі.

Наступствы
----------

29 мая адбыліся пахаванні цел забітых мірных жыхароў. Каля 80 ахвяр пахавалі ў брацкай магіле, размешчанай каля бальніцы ў паўднёва-ўсходняй частцы горада. 

Дзевяцьсот сем’яў у той жа дзень беглі ў Чад. З першапачатковага насельніцтва ў 26 000 чалавек 17 000 знайшлі прытулак у чадскім Гангуры.

Сілы аператыўнай падтрымкі адпрэчылі абвінавачванні ў іх датычнасці да разні, назваўшы падзеі «племянным канфліктам».

Гл. таксама
-----------

* Сутыкненні ў Фора-Баранзе (2023)
* Крэйнікская разня

Заўвагі
-------

1. ↑  *Dabanga*. West Darfur: At least 60 dead in Misterei massacre (англ.)  **(нявызн.)**?. *Dabanga Radio TV Online* (27 ліпеня 2020). Праверана 25 верасня 2023.
2. 1 2 3 4 5 6 7 8 9  *acjps*. Darfur: Intertribal conflict results to the death of approximately 90 people and injuring of 160 others in Misterei, West Darfur – African Centre for Justice and Peace Studies (англ.)  **(нявызн.)**?. Праверана 25 верасня 2023.
3. ↑  "How Arab fighters carried out a rolling ethnic massacre in Sudan". *Reuters* [англійская]. 2023-09-22. Праверана 2023-09-25.
4. 1 2 3 4 5 6 7 8 9  Sudan: Darfur Town Destroyed (англ.). *Human Rights Watch* (11 ліпеня 2023). Праверана 25 верасня 2023.
5. 1 2 3  *Rhodes, Hafiz Haroun and Tom*. DARFUR: The road from Misterei is full of corpses; the town empty save for the Janjaweed and RSF (англ.)  **(нявызн.)**?. *African Arguments* (21 ліпеня 2023). Праверана 25 верасня 2023.

Спасылкі
--------

* Sudan: Darfur Town Destroyed - Human Rights Watch